Na osnovu člana 290. a u vezi sa članom 241. Zakona o privrednim društvima (dalje: Zakon), člana 14. Statuta Akcionarskog Društva „Jedinstvo“ Apatin, broj 1264/2006 od 22.06.2006. godine („Društvo“), Upravni odbor Društva je na svojoj sednici održanoj dana 28.05.2007. godine doneo
PREDLOG

ODLUKE O POVEĆANJU OSNOVNOG KAPITALA  PO OSNOVU 
OBAVEZNE INVESTICIJE IZDAVANJEM 
NOVE EMISIJE AKCIJA BEZ JAVNE PONUDE
  
1. Emitent Akcionarsko društvo „Jedinstvo“ Apatin (dalje: društvo) emituje akcije po osnovu povećanja osnovnog kapitala..
2. Emisija akcija je zatvorenog tipa, bez obaveze objavljivanja javnog prospekta, budući da ista predstavlja izvršenje ugovorne obaveze ulaganja u osnovna sredstva Društva, koju je emitent preuzeo u skladu sa  odredbama Izmenama i dopunama br. 2 Ugovora o prodaji društvenog kapitala DPP  „Jedinstvo“ Apatin na akcije metodom javnog tendera br. 1-2270/06-58/02 od 29.12.2006. godine, čija je ugovorna strana emitent.
3. Ovom Odlukom vrši se povećanje osnovnog kapitala za 1.718.323,00 EURA po osnovu obavezne investicije preduzeća  koju je Kupac preuzeo po osnovu Ugovora o kupoprodaji društvenog kapitala metodom javnog tendera.

4. Obavezna investicija u skladu sa Ugovorom o kupoprodaji društvenog kapitala metodom javnog tendera, će se izvršiti izdavanjem nove emisije akcija pojedinačne nominalne vrednosti 1.000,00 dinara, odnosno ukupne nominalne vrednosti u iznosu od 1.718.323,00 EURA od u dinarskoj protivrednosti po srednjem kursu NBS na dan uplate odnosno ________ dinara.
Izdavalac izdaje akcije nove emisije u ukupnom obimu od ______  dinara tj. _______ komada akcija pojedinačne nominalne vrednosti 1.000,00 dinara, koje će biti naknadno utvrđene po izvršenju uplate na osnovu tačke 3. i 4. stav 1. ove Odluke.
Deo osnovnog kapitala u iznosu od _______ dinara nastao kao rezultat zaokruženja nominalne vrednosti, prenosi se u rezerve.
5. Akcije su obične i glase na ime. Akcije nose oznake (CFI kod_______ i ISIN broj________) koje će naknadno dodeliti Centralni registar.
6. Svaka akcija ove emisije daje akcionaru ista prava u skladu sa zakonom, osnivačkim aktom i Statutom, a naročito:
- pravo učešća u radu Skupštine i pravo glasa,
- pravo na učešće u raspodeli dobiti,
- pravo na deo likvidacione i stečajne mase i 
- pravo slobodnog raspolaganja akcijama. 
7. Registracija i objavljivanje ove odluke izvršiće se u skladu sa odredbama Zakona i Zakona o registraciji privrednih subjekata.
8. Na osnovu ove odluke izvršiće se upis povećanja osnovnog kapitala kod Agencije za privredne registre, a upis emisije akcija i akcionara izvršiće se u Centralnom registru na odgovarajuće račune akcionara. Upravni odbor društva se zadužuje da sprovede ovu odluku i utvrdi tačan broj i vrednost izdatih akcija u dinarima po izvršenju uplate.
9. Nakon upisa akcija u Centralni registar njihovim vlasnicima će se dati izvod iz Centralnog registra. 
10. Za sve što nije predviđeno ovom odlukom neposredno će se primenjivati važeći zakonski propisi iz ove oblasti. 
11. Sastavni deo ove odluke čini pismeno obrazloženje Upravnog odbora o predloženim promenama osnivačkog akta, kao i Izjava članova Upravnog odbora da će ova tačka dnevnog reda biti razmatrana na prvoj narednoj sednici skupštine.
12. Ova odluka stupa na snagu danom donošenja.
 
 	PREDSEDNIK UPRAVNOG ODBORA 
	
  	_________________________________________	
	Vladimir Borđoški